એસીબીના સુત્રોમાંથી પ્રાપ્ત વિગતો મુજબ જૂનાગઢ જિલ્લાના મેંદરડા તાલુકાના લીલવા, ડેડકીયારી, પાટરામા, ઝીંઝુડા અને મોટી ખોડીયાર ગામે ખેત તલાવડી બનાવ્યા વગર જ જમીન વિકાસ નિગમના અધિકારીઓ તથા તેમના સાગ્રીતો લાખો રૂપિયા બારોબાર ચાંઉ કરી ગયા હતા. એસીબી દ્વારા મેંદરડા તાલુકાના લીલવા, ડેડકીયારી, પાટરામા, ઝીંઝુડા અને મોટી ખોડીયાર ગામે સ્થળ તપાસ કરવામાં આવતા જયાં જયાં ખેત તલાવડી બનાવ્યાનું જણાવવામાં આવ્યું હતું તે એક પણ સ્થળે ખેત તલાવડી બનાવવામાં આવી જ નહી.